Komission asetus (EY) N:o 2646/98, annettu 9 päivänä joulukuuta 1998, neuvoston asetuksen (EY) N:o 2494/95 täytäntöönpanoa koskevista yksityiskohtaisista säännöistä yhdenmukaistetun kuluttajahintaindeksin tariffien käsittelyyn liittyvien vähimmäisstandardien osalta (ETA:n kannalta merkityksellinen teksti)



Virallinen lehti nro L 335 , 10/12/1998 s. 0030 - 0032



KOMISSION ASETUS (EY) N:o 2646/98, annettu 9 päivänä joulukuuta 1998, neuvoston asetuksen (EY) N:o 2494/95 täytäntöönpanoa koskevista yksityiskohtaisista säännöistä yhdenmukaistetun kuluttajahintaindeksin tariffien käsittelyyn liittyvien vähimmäisstandardien osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhdenmukaistetuista kuluttajahintaindekseistä 23 päivänä lokakuuta 1995 annetun neuvoston asetuksen (EY) N:o 2494/95 (1) ja erityisesti sen 4 artiklan ja 5 artiklan 3 kohdan, on kuullut Euroopan keskuspankkia asiasta (2), sekä katsoo, että asetuksen (EY) N:o 2494/95 5 artiklan 1 kohdan b alakohdan mukaisesti jokaisen jäsenvaltion on tuotettava yhdenmukaistettu kuluttajahintaindeksi (YKHI) tammikuuta 1997 koskevasta indeksistä alkaen, asetuksen (EY) N:o 2494/95 9 artiklan mukaisesti on taattava, että Laspeyres-tyyppistä indeksiä sovelletaan kaikkiin alaa koskeviin alaindekseihin ja menoluokkiin; niiden painotuksissa on otettava asianmukaisesti huomioon kohdeväestön kulutustottumukset, YKHI:in alaindeksit, joihin sisältyy tariffin mukaisia hintoja, saadaan käytännössä joko suoraan tavarantoimittajilta tai siten, että jäsenvaltiot laskevat ne kyseistä hintaluokkaa koskevien tietojen tai tavarantoimittajien ilmoittamien taustalla olevien kulutustottumusten perusteella; alaindeksejä voidaan laatia lukuisilla eri tavoilla, silloin kun tariffirakennetta muutetaan samaan aikaan kuin tietyn tariffiin kuuluvan osan hintoja, jolloin kuluttajien on muutettava kulutustottumuksiaan; näin ollen on tärkeää varmistaa, että asianmukaisia perustietoja on saatavissa, jotta niiden perusteella lasketuissa YKHI:eissä noudatetaan asetuksen (EY) N:o 2494/95 4 artiklan mukaisia vertailukelpoisuusvaatimuksia, asetuksen (EY) N:o 2494/95 6 artiklan nojalla YKHI:ien laskemisessa käytettyihin perustietoihin, jotka tilastoyksiköiden on toimitettava, on sisällyttävä hinnat ja painotukset, jotka on syytä ottaa huomioon vertailukelpoisuuden varmistamiseksi, asetuksen (EY) N:o 2494/95 7 artiklan nojalla tilastoyksiköiden, jotka jäsenvaltiot ovat nimenneet yhteistyöhön hintatietojen keruuta ja toimittamista varten, on sallittava tosiasiallisten markkinahintojen tarkkailu ja annettava luotettavia ja täydellisiä tietoja pyydettynä ajankohtana, komission asetuksen (EY) N:o 1749/96 (3), sellaisena kuin se on viimeksi muutettuna neuvoston asetuksella (EY) N:o 1688/98 (4), 4 artiklan nojalla uusien keskeisten hyödykkeiden ja palveluiden hintamuutokset on sisällytettävä YKHI:iin, tässä asetuksessa ei vaadita jäsenvaltioita toteuttamaan mitään uusia tilastotutkimuksia, ja tässä asetuksessa säädetyt toimenpiteet ovat tilasto-ohjelmakomitean (TOK) lausunnon mukaiset, ON ANTANUT TÄMÄN ASETUKSEN: 1 artikla Tavoite Tämän asetuksen tarkoituksena on asettaa yhdenmukaistetun kuluttajahintaindeksin (YKHI:in) "tariffihintojen" käsittelyn vähimmäisstandardit. 2 artikla Määritelmät Tässä asetuksessa tarkoitetaan: 1. "tariffilla" luetteloa ennalta määritellyistä hinnoista ja ehdoista, joilla säädellään saman hyödykkeen tai palvelun taikka samankaltaisten hyödykkeiden ja palvelujen kulutusta; hyödykkeet ja palvelut vahvistaa keskitetysti tavarantoimittaja tai valtion hallinto taikka ne vahvistetaan yleissopimuksessa, jolla säännellään kulutustottumuksia erilaisin hinnoin ja ehdoin riippuen kuluttajien ominaispiirteistä, kulutuksen tasosta ja rakenteesta sekä kulutushetkestä. Kotitalouksille ei vahvisteta tariffeja; 2. "tariffihinnalla" tariffin mukaista hintaa, jota sovelletaan kyseisen hyödykkeen tai palvelun kulutusosaan tai -yksikköön. 3 artikla Perustiedot Perustiedot ovat kaikki ne tariffihinnat ja -painotukset, jotka kuvaavat hyödykkeen tai palvelun kulutusrakennetta kuluttajien ominaispiirteiden, kulutustason ja -rakenteen tai kulutushetken mukaisesti. 4 artikla Lähteet 1. Jäsenvaltioiden on laskettava tariffihintoja sisältävät YKHI:in alaindeksit tavarantoimittajan antamien 3 artiklassa tarkoitettujen perustietojen perusteella. 2. Tilastoyksiköiden, jotka jäsenvaltiot ovat nimenneet yhteistyöhön hintatietojen keruuta ja toimittamista varten, on annettava luotettavia ja täydellisiä tietoja pyydettynä ajankohtana ja sallittava virallisten tilastojen laatimisesta vastaavien tahojen pyydettäessä hankkia riittävän yksityiskohtaisia tietoja, jotta ne voivat arvioida YKHI:in alaindeksien vertailukelpoisuusvaatimusten noudattamista ja alaindeksien laatua. 5 artikla Menettely Tariffihintoja sisältävät YKHI:in alaindeksit lasketaan käyttämällä muiden alaindeksien laskemisessa käytettävää Laspeyres-tyyppistä kaavaa. Alaindeksit kuvaavat hintavaihtelua menoissa tapahtuneiden muutosten perusteella, ja niillä pyritään ylläpitämään kotitalouksien kulutustottumuksia, ennen kuin kyseistä tariffia muutetaan. Silloin kun tariffia muutetaan ja muutoksen jälkeen: 1. kulutusosan tai -yksikön määritelmä pysyy samana, kyseisen osan tai yksikön entisen ja uuden tariffin mukaista hintaa vertaillaan suoraan, ja hintaero sisällytetään YKHI:iin; 2. kulutusosan tai -yksikön määritelmä muuttuu, tai lisätään uusi osa, joka ei ole kuluttajalle uusi hyödyke tai palvelu, hintavaihtelu lasketaan painottamalla sitä niiden menojen mukaisesti, jotka ovat välttämättömiä tietyn, enintään vuoden pituisen, muutosta edeltävän ajanjakson aikana havaitun kulutustottumuksen ylläpitämiseksi. Määritelmämuutoksiin liittyvien tarkistusten on oltava yhdenmukaisia muissa alaindekseissä tehtyjen tarkistusten kanssa; 3. tariffiin on lisätty kulutusosa tai -yksikkö, jolla on uusi ja erilainen määritelmä ja joka on kuluttajalle uusi hyödyke tai palvelu, sitä on käsiteltävä komission asetuksen (EY) N:o 1749/96 määritelmän mukaisena "uutena keskeisenä hyödykkeenä tai palveluna". Jos uuteen hyödykkeeseen tai palveluun liittyvät menot ovat merkittäviä, ne lisätään indeksiin siitä kuukaudesta alkaen, jolloin uusi tariffi tulee voimaan, arvioimalla välitön kulutus tai kulutus seuraavien 12 kuukauden aikana. 6 artikla Vertailukelpoisuus Vertailukelpoisia ovat YKHI:it, jotka on laadittu noudattamalla tämän asetuksen 5 artiklan mukaista menettelyä tai muita menettelyjä, jotka eivät tuota indeksiä, joka eroaa säännönmukaisesti keskimäärin enemmän kuin prosenttiyksikön kymmenyksellä yli vuoden ajan kyseisten menettelyjen mukaisesti laaditusta edellisen vuoden indeksistä. Tässä kohdassa määritellyn vertailukelpoisuuden takaamiseksi tehtäviä menetelmien ja käytäntöjen muutoksia voidaan toteuttaa aikaisintaan tämän asetuksen voimaantulon jälkeen laadituissa alaindekseissä mutta viimeistään joulukuussa 1998, ja niitä on sovellettava tammikuun 1999 indeksistä alkaen. 7 artikla Laadunvalvonta Jäsenvaltioiden on annettava komissiolle (Eurostatille) tiedot asetuksen 5 artiklassa tarkoitetuista menettelyistä poikkeavista tariffihintojen käsittelyyn liittyvistä menettelyistä, ennen kuin niitä noudatetaan. Lisäksi jäsenvaltioiden on annettava komissiolle (Eurostatille) pyydettäessä tiedot tässä asetuksessa annettujen vähimmäisstandardien täyttämiseksi noudatetuista menettelyistä. 8 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä joulukuuta 1998. Komission puolesta Yves-Thibault DE SILGUY Komission jäsen (1) EYVL L 257, 27.10.1995, s. 1 (2) Lausunto annettu 8 päivänä heinäkuuta 1998. (3) EYVL L 229, 10.9.1996, s. 3 (4) EYVL L 214, 31.7.1998, s. 23